Når det kommer til digitale sjøkart og maritim e-navigasjon er NAVTOR verdensledende på teknologi. Under slagordet og misjonen «e-Navigation made easy» har de siden oppstarten i 2011 blitt anerkjent som selskapet som tilbyr de mest intuitive software-løsningene for å distribuere og oppdatere kartene om bord på skip, og bruke digital teknologi til å forenkel hverdagen til både mannskapet om bord og ledelse og administrajson på land.

Som ansvarlig for markedsføring og kommunikasjon har jeg jobbet tett med å støtte aktivitetene til selskapets hovedkontor, samt fem salgskontor i Singapore, Japan, Sverige, Storbritannia og USA. På et mer overordnet nivå har jeg redesignet firmaets merkevare, og bygget opp bedriftens digitale tilstedeværelse, som har resultert i en jevn strøm av henvendelser på firmaets nettside.

I tillegg til å støtte salgsprofessen og support, har jeg fått jobbe tett på flinke utviklere for å innarbeide markedsføringen og firmaets merkevare i tjenestene firmaet utvikler. Dette har uten tvil gitt meg en ekstra dimensjon med tanke på forståelse for programmering og teknologisk forståelse.