I dagens samfunn har rammene rundt hva som er IT-avdelingens ansvar og markedsavdelingens ansvar forandret seg drastisk. Teknologien utvikler se i et helt utrolig temp, hvilket stiller tøffe krav til markedsførere for å forstå teknologien de har til rådighet.

Her er det viktig å presisere at jeg nok aldri kommer til å være en erstatning for en god fron-end utvikler. Men oppgavene en markedsfører har behov for å løse er ikke utfordrende nok for utviklere, så her tror jeg at vi kan utfylle hverandre ved at utviklerne slipper å bruke tid på det de synes er kjedelige småoppgaver.

HTML, CSS og JavaScript

Forståelse for HTML, CSS og Javascript er viktig for søkemotoroptimalisering (SEO) – både for å sørge for at Google «leser» siden riktig og sørge for at den lastes inn så raskt som mulig.

For meg handler dette også om å kunne kommunisere mer effektivt med utviklere og teknologer.

Fremfor å template-løsninger så ser jeg mulighet for bedre tilpasning, A/B testing og mulighet for å skille seg ut ved å kode selv.